Janet Jackson word ma op 50Janet Jackson (Foto: Facebook) Die Amerikaanse sangeres Janet Jackson het Dinsdag in die ouderdom van 50 vir die eerste keer ma geword. Die sangeres, suster van die oorlede sanger Michael Jackson, se man, Wissam Al Manna, het Dinsdag aan Amerikaanse media bevestig dat beide ma en baba gesond is. Die egpaar se eersteling se naam is Eissa. Jackson het vir die grootste deel van haar swangerskap uit die kollig gebly, maar het haar in November tot sosiale media gewend om gerugte oor haar gesondheid die nek in te slaan. “Janet bid al jare lank vir ŉ kind. Sy en Wissam was deeglik bewus van die komplikasies wat kan opduik om ŉ baba op ŉ gevorderde ouderdom te hê, maar sy was baie gesond, versigtig en die dokters het dit goedgekeur. Sy is baie dankbaar dat die geboorte sonder komplikasies was en sien uit daarna om haar kind groot te maak.” Jackson en Al Manna is in 2012 getroud. Bron: The Telegraph